हुसैनाबाद(पलामू): नगर पंचायत क्षेत्र के मुनी चौक के समीप झारखंड मुक्ति मोर्चा के पार्टी कार्यालय परिसर मे रविवार को प्रखंड कमिटी का पुनर्गठन सह संगठन विस्तार कार्यक्रम का आयोजन किया गया । कार्यक्रम की अध्यक्षता व संचालन जिला उपाध्यक्ष रामप्रवेश सिंह ने किया । कमिटी का पुनर्गठन एवम विस्तार करते हुए जिला अध्यक्ष राजेन्द्र प्रसाद सिन्हा ने सर्वसम्मति से सुरेन्द्र चौधरी को प्रखंड अध्यक्ष, अरविंद यादव, प्रमोद मेहता, राजीव रंजन सिंह को उपाध्यक्ष, राजेश कुमार सिंह को सचिव, अभिमन्यु सिंह को प्रवक्ता, सीताराम चन्द्रवंशी को कोषाध्यक्ष व रामनाथ नायक को संगठन सचिव बनाया गया ।मौके पर उपस्थित जिला अध्यक्ष राजेन्द्र प्रसाद सिन्हा ने कार्यकर्ताओ को संबोधित करते हुए कहा कि झामुमो के निती व सिद्धांतो को बताते हुए शहर से पंचायत स्तर पर संगठन का विस्तार करेगी।उन्होंने कहा कि हमारा उद्देश्य पलामू प्रमंडल के हर एक पंचायत मे संगठन का विस्तार करते हुए आने वाले लोकसभा और विधानसभा चुनाव मे पार्टी की जीत सुनिश्चित करना है।मौके पर उपस्थित केन्द्रीय कमिटी के सदस्य वशिष्ट कुमार सिंह उर्फ बबलू सिंह ने कहा कि हुसैनाबाद – हरिहरगंज बिधान सभा क्षेत्र के हर पंचायत मे बुथ स्तर पर कमिटी का विस्तार करते हुए नए सदस्य बनाए जाएंगे और संगठन का विस्तार किया जाएगा ।उन्होंने कहा कि हेमंत सोरेन के नेतृत्व मे पार्टी मजबूती के साथ पुरे झारखंड प्रदेश मे सर्वांगीण विकास को लेकर आगे बढ रही है ।और आगामी विधानसभा चुनाव मे उनके नेतृत्व मे झामुमो की पूर्ण बहुमत की सरकार बनाएंगे ।मौके पर सुनिल तिवारी ,नेहाल असगर, अल्पसंख्यक प्रकोष्ठ के केंद्रीय सचिव डा0 एजाज आलम के अलावा योगेंद्र सिंह, देवेंद्र तिवारी, राकेश पासवान, गोपाल श्रीवास्तव, रविन्द्र प्रसाद, अरूण उरांव सहित कई अन्य लोग मौजूद थे।